Ellers var det første årti af landgrev Ludvigs regeringstid domineret af de [[revolutionskrigene|franske revolutionskrige]], der i første omgang resulterede i tabet af hans besiddelse [[Hanau-Lichtenberg|Grevskabet Hanau-Lichtenberg]] på Rhinens venstre bred. Efter besættelsen af [[Mainz]] var også selve Darmstadt truet, og byen blev midlertidigt rømmet af hoffet og regeringen. Som følge af traktater med [[Storbritannien]] og [[Nederlandene]] kæmpede hessiske tropper mod Frankrig, hvad der dog endte i [[1799]] med en [[neutralitet]]serklæring. Ved [[Reichsdeputationshauptschluss]], der var den sidste store lov, der blev vedtaget af Det [[tysk-romerske rige]], og som indebar en radikal ændring i rigets territoriale struktur og magtfordeling, fik landgrevskabet i [[1802]]/[[1803|03]] en betydelig territorial kompensation i den fremtidige sydlige provins Starkenburg, i [[Wetterau]] og i [[Kurfyrstendømmet Køln]]s tidligere besiddelser i [[Westfalen]].{{sfn|Eckhart|p=395}}
Biblioteks-_og_informationsvidenskab